પહેલા તો એમ જ લાગે આ થાક, કંટાળો, ગમે એટલું ખવાશે નહિ વ. ક્ષણિક હશે, થોડા સમય પૂરતું જ હશે. પણ એ જ પ્રત્યાઘાત અને અનુભવ બીજી અને ત્રીજી વાર આવે ત્યારે મન વિચારે કે આવું કેમ . ઉંમરની અસર છે તેવો તો વિચાર આવે જ નહિ. અને જો આવે તો તેને બળપૂર્વક પાછળ ધકેલી દેવામાં આવે! મોડી રાતના ઉજાગરા જયારે બીજે દિવસે ભારે પડે અને નોકરીમાં શારીરિક અને માનસિક રીતે અંતરાયરૂપ થવા લાગે ત્યારે આ સંઘર્ષના આગમનનાં નગારાં વાગવાં શરૂ થઈ ગયાં કહેવાય. પણ મોટે ભાગે મન તો સ્વીકારવાની ના જ પાડે. એમ તો ૭૦ વર્ષે પણ મન સ્વીકારવાની ના જ પાડે છે પણ ત્યારે તો મન મારીને શરીર ની તકલીફ સ્વીકારવી પડે છે ભલે તકલીફ નું કારણ સ્વીકારાય નહિ …